U-I-22/18
Natisni
Opravilna št.:
U-I-22/18
Datum odločitve:
30. 10. 2018
ECLI:
ECLI:SI:USRS:2018:U.I.22.18
Akt:
Statut Univerze v Ljubljani (Uradni list RS, št. 4/17, 56/17, 14/18, 39/18, 57/18 in 66/18), 122. čl.
Izrek:
Pobuda za začetek postopka za oceno ustavnosti 122. člena Statuta Univerze v Ljubljani (Uradni list RS, št. 4/17, 56/17, 14/18, 39/18, 57/18 in 66/18) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, 46.3.1, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Tomi Keber, Log pri Brezovici
Datum vloge:
26. 1. 2018
Vrsta odločitve:
sklep
Vrsta rešitve:
zavrženje
Dokument:
US31671
Dokument v PDF obliki:
U-I-22-18.pdf
209 KB
Prenesite datoteko
U-I-22/18-4
30. 10. 2018
SKLEP
Ustavno sodišče je v postopku za preizkus pobude
Tomi
ja
Kebra, Log pri Brezovici
,
na seji 30. oktobra 2018
sklenilo:
Pobuda za začetek postopka za oceno ustavnosti 122. člena Statuta Univerze v Ljubljani (Uradni list RS, št. 4/17, 56/17
,
14/18, 39/18, 57/18 in
66/18
)
se zavrže.
OBRAZLOŽITEV
1. Pobudnik izpodbija v izreku tega sklepa navedeno določbo akta. Zatrjuje, da je v neskladju s 14., 49. in 57. členom Ustave. Navaja, da je študent Ekonomske fakultete Univerze v Ljubljani in da je bil v šolskem letu 2017/2018 vpisan v 2. letnik njenega prvostopenjskega študija (prilaga potrdilo o vpisu). Izpite na fakulteti lahko opravlja skladno z izpodbijanim aktom, zato meni, da izpodbijana določba posega v njegove pravice. Predlaga, naj Ustavno sodišče odloči, da študentje na Univerzi v Ljubljani posamezen izpit lahko opravljajo večkrat, da število pristopov na izpit ni omejeno in da se študentom ne sme zaračunavati stroškov opravljanja izpitov.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču,
Uradni list RS, št. 64/07 – uradno prečiščeno besedilo in
109/12
– v nadaljevanju ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana določba ne učinkuje neposredno. V takšnih primerih se lahko pobuda vloži po izčrpanju pravnih sredstev v postopkih na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu št. U-I-251/07 z dne 10. 1. 2008 (Uradni list RS, št. 6/08, in OdlUS XVII, 2). Iz razlogov, navedenih v citiranem sklepu, pobudnik ne izkazuje pravnega interesa za začetek postopka za oceno ustavnosti izpodbijane določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10,
56/11 in 70/17
)
v sestavi: predsednica dr. Jadranka Sovdat ter sodnice in sodniki dr. Matej Accetto, dr. Dunja Jadek Pensa, dr. Rajko Knez, dr. Etelka Korpič – Horvat, dr. Špelca Mežnar, dr. Marijan Pavčnik in Marko Šorli.
Sklep je sprejelo soglasno.
dr. Jadranka Sovdat
Predsednica